PMIndiaData/PMIndiaSum huggingface dataset:
போர்ச்சுகீஸ் குடியரசில் இந்திய குடிமக்களை பணியில் அமர்த்துவதற்கு இந்தியா மற்றும் போர்ச்சுக்கல் இடையேயான ஒப்பந்தத்திற்கு மத்திய அமைச்சரவை ஒப்புதல்

போர்ச்சுகீஸ் குடியரசில் இந்திய குடிமக்களை பணியில் அமர்த்துவதற்கு இந்தியா மற்றும் போர்ச்சுக்கல் அரசுகளுக்கு இடையேயான ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. விவரங்கள்: இந்திய பணியாளர்களை அனுப்பவும், ஏற்றுக்கொள்ளவும் இந்தியா மற்றும் போர்ச்சுகல் இடையே ஒத்துழைப்பு மற்றும் கூட்டணிக்கான நிறுவனம் சார்ந்த செயல்முறைக்கு இந்த ஒப்பந்தம் வழிவகுக்கும். அமலாக்க உத்தி: திட்டத்தின் அமலாக்கத்தை கண்காணிப்பதற்காக இந்த ஒப்பந்தத்தின் கீழ் ஓர் கூட்டு குழு அமைக்கப்படும். தாக்கம்: இந்த ஒப்பந்தத்தில் கையெழுத்திடுவதன் மூலம் ஐக்கிய ஐரோப்பிய உறுப்பு நாட்டில் இந்திய புலம்பெயர் தொழிலாளர்கள், குறிப்பாக கொவிட்-19 பெருந்தொற்றினால் இந்தியாவிற்கு திரும்பி உள்ள ஏராளமான இந்திய தொழிலாளர்கள் பணிபுரிவதற்கான புதிய தலமாக போர்ச்சுகல் விளங்கும். திறன் வாய்ந்த இந்திய தொழிலாளர்கள் மற்றும் தொழில்சார் நிபுணர்களுக்கு புதிய வாய்ப்புகள் உருவாகும். இந்த ஒப்பந்தத்தின் இறுதியில், இந்திய தொழிலாளர்களை பணியில் அமர்ந்துவதற்கான முறையான ஏற்பாட்டை போர்ச்சுக்கல்லும் இந்தியாவும் மேற்கொள்ளும். பயன்கள்: போர்ச்சுகல் நாட்டில் பணிபுரியும் மேம்பட்ட வேலை வாய்ப்புகளை இந்திய தொழிலாளர்கள் பெறுவார்கள். இந்த ஒப்பந்தத்தில் முன்மொழியப்பட்டுள்ள அரசுகளுக்கு இடையேயான செயல்முறை, இரு தரப்பின் அதிகபட்ச ஆதரவுடன் பணியாளர்களின் இடமாற்றம் சுமூகமாக மேற்கொள்ளப்படுவதை உறுதிசெய்யும். மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1753110 —–
இந்தியவியலாளர்கள் மற்றும் சமஸ்கிருத அறிஞர்களுடன் பிரதமர் சந்திப்பு

பிரதமர் திரு.நரேந்திர மோடி, பல்வேறு இந்தியவியலாளர்கள் மற்றும் இத்தாலிய பல்கலைக்கழகங்களைச் சேர்ந்த சமஸ்கிருத அறிஞர்களுடன் கலந்துரையாடினார். இந்திய கலாச்சாரம், இலக்கியம் மற்றும் யோகா மற்றும் ஆயுர்வேத சிகிச்சை முறைகள் பற்றிய அவர்களது ஆர்வத்தைக் கண்டு வியந்த பிரதமர், இந்தியா மற்றும் இத்தாலி இடையேயான நட்புறவை வலுப்படுத்துவதில் அவர்களின் பங்களிப்பை பாராட்டினார்.
தேசிய பஞ்சாயத்து ராஜ் தினத்தை முன்னிட்டு மக்களுக்கு பிரதமர் வாழ்த்து தெரிவித்துள்ளார்

தேசிய பஞ்சாயத்து ராஜ் தினத்தை முன்னிட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். பஞ்சாயத்து அமைப்புகள் இந்திய ஜனநாயகத்தின் தூண்கள் என்று அவர் கூறினார். பிரதமர் விடுத்துள்ள டுவிட்டர் செய்தியில்; உங்கள் அனைவருக்கும் தேசிய பஞ்சாயத்து ராஜ் தின வாழ்த்துக்கள். பஞ்சாயத்து அமைப்புகள் இந்திய ஜனநாயகத்தின் தூண்களாகும். அதன் பலத்தில் புதிய இந்தியாவின் செழுமை உள்ளது. தன்னம்பிக்கை மிக்க இந்தியாவை உருவாக்குவதில் நமது பஞ்சாயத்து அமைப்புகளை மேலும் வலுப்படுத்த உறுதிமொழி எடுப்போம். மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819460
முக்கிய கட்டமைப்பு துறைகளின் செயல்பாடு குறித்து பிரதமர் சீராய்வு

பிரதமர் கிராம சாலைவசதித் திட்டம், வீட்டுவசதி, நிலக்கரி, மின்சாரம் ஆகிய முக்கியத் துறைகளின் வளர்ச்சிக் குறித்து பிரதமர் திரு நரேந்திர மோடி நேற்று வியாழக்கிழமை சீராய்வு மேற்கொண்டார். இரண்டரை மணி நேரம் நீடித்த இச்சந்திப்பில் பிரதமர் அலுவலகம், நிதி ஆயோக் மற்றும் மத்திய அரசின் கட்டமைப்பு துறைகளின் அமைச்சகங்களின் உயர் அதிகாரிகள் பங்கேற்றனர். நிதி ஆயோக்கின் தலைமை செயல் அலுவலர் வழங்கிய செயல் விளக்கக் காட்சி, பல்வேறு துறைகளில் ஏற்பட்டுள்ள வளர்ச்சியை சுட்டிக் காட்டும் விதமாக இருந்தது. பிரதமர் கிராமச் சாலை வசதித் திட்டத்தின் கீழ், இலக்காக நிர்ணயிக்கப்பட்ட 81% இடங்கள், அதாவது 1.45 லட்சம் குடியிருப்பு இடங்கள் இணைக்கப்பட்டுள்ளன. குறிப்பிட்ட நேரத்திற்குள் மீதமுள்ள இணைக்கப்படாத இடங்களையும் இணைக்க நடவடிக்கை எடுக்கப்பட்டுவருகிறது என்று அலுவலர்கள் தெரிவித்தனர். இந்த வேலைக்காக உள்ள அனைத்து வளங்களையும் ஆண்டு முழுவதும் பயன்படுத்த வேண்டும் என்று பிரதமர் கூறினார். மத்திய பட்ஜெட் முன்கூட்டியே நடைபெற இருப்பது செயல்பாட்டை அதிகரிக்கும் என்று நம்புவதாக பிரதமர் குறிப்பிட்டார். ‘மேரி சடக்’ செயலியில் வரும் புகார்களுக்கு விரைவாக தீர்வு காணப்படுவதாக பிரதமரிடம் தெரிவிக்கப்பட்டது. அவசியமான இடங்களில் நேரத்திற்கு தீர்வுக்காண, புகார்களின் விரிவான ஆய்வை மேற்கொள்ள வேண்டுமென்று பிரதமர் கூறினார். 2019 –ம் ஆண்டுக்குள் ஊரகப் பகுதிகளில் 1 கோடி வீடுகளை வழங்குவதற்காகத் திட்டத்தை ஆய்வு செய்த பிரதமர், வீட்டுவசதித் திட்டம் பயனாளிகளின் வாழ்க்கையில் அளிக்கும் நல்ல தாக்கத்தை சரியாக ஆய்வு செய்து, அவர்களின் வாழ்க்கை தரத்தை மேம்படுத்துவதை கவனம் செலுத்த வேண்டும் என்று பிரதமர் கூறினார். நிலக்கரித் துறையை ஆய்வு செய்த பிரதமர் நிலத்தடி சுரங்கங்கள் மற்றும் நிலக்கரி வளிமமாக்கும் செயல்பாடுகளுக்கு சமீப தொழில்நுட்ப முறைகளை கொண்டு, மறுசீரமைக்கப்பட்ட முயற்சிகளை மேற்கொள்ள வேண்டும் என்று பிரதமர் கேட்டுக்கொண்டார். ஊரகப் பகுதிகளை மின்மயமாக்குதல் மற்றும் வீடுகளுக்கு மின்சார வசதி வழங்குதல் போன்ற பணிகளில் சம்பந்தப்பட்ட துறைகளுக்கு நிர்ணயிக்கப்பட்ட இலக்கில் ஏற்பட்டுவரும் வளர்ச்சி குறித்தும் பிரதமரிடம் விவரிக்கப்பட்டது.
இந்தியா மற்றும் கத்தார் இடையேயான சுற்றுலா துறையிலான ஒத்துழைப்பு குறித்த புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்.

இந்தியா மற்றும் கத்தார் இடையேயான சுற்றுலா துறையிலான ஒத்துழைப்பு குறித்த புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த புரிந்துணர்வு ஒப்பந்தத்தின் முக்கிய அம்சங்கள்: 1. இரு நாடுகளும் பயன் அடையும் வகையில் சுற்றுலா துறையில் நீண்டகால ஒத்துழைப்பிற்கான சூழலை உருவாக்குதல் 2. சுற்றுலா துறை தொடர்பான நிபுணத்துவம், வெளியீடுகள், தகவல் / தரவுகள் மற்றும் புள்ளியியல் விவரங்களின் பரிமாற்றம் 3. திட்டங்கள், பிராச்சாரங்கள், விளம்பர பொருட்களின் பரிமாற்றம், வெளியீடுகள், படங்கள், ஊடங்கங்கள் மூலம் சுற்றுலா பொருட்களை விளம்பரபடுத்துதல் போன்றவற்றை ஊக்குவித்தல். 4. இருதரப்பின் சுற்றுலாவினை ஊக்கபடுத்த டூர் ஆபரேட்டர்கள் / ஊடக நிபுணர்கள் / கருத்தாளர்கள் ஒரு நாட்டையும் பார்வையிடுதல் 5. இரு நாடுகளிலும் உள்ள சுற்றுலா துறை, சுற்றுலா பணியாளர்கள், டிராவல் ஏஜென்ட்டுகள் மற்றும் சுற்றுலா துறை தொடர்பான தனியார் நிறுவனங்களுக்கு இடையே உள்ள ஒத்துழைப்பை ஊக்க்ப்படுத்துதல் 6. சுற்றுலா துறையில் பொது தனியார் நிறுவனங்கள் முதலீடு செய்வதை ஊக்க்படுத்துதல் இந்தியாவின் சுற்றுலா சந்தையில் கத்தார் ஒரு முக்கிய பங்கு வகிக்கிறது. (2015-ல் சுமார் 6313 சுற்றுலா பயணிகள் இந்தியாவிற்கு வருகை தந்துள்ளனர்). அதேபோல் இந்தியாவின் மருத்துவ சுற்றுலாவிலும் கத்தார் முக்கிய பங்கு வகிக்கிறது. இந்த புரிந்துணர்வு ஒப்பந்தம் மூலம் இந்தியா சுற்றுலா துறை மேலும் வலுவடையும்.
தாய்மொழியில் மருத்துவக் கல்வி தொடங்கப்பட்டதற்கு பிரதமர் பாராட்டு

போபாலில் இந்தி மொழியில் மருத்துவக் கல்வி தொடங்கப்பட்டதற்கு பிரதமர் திரு நரேந்திர மோடி பாராட்டு தெரிவித்துள்ளார். மத்திய உள்துறை அமைச்சர் திரு அமித் ஷாவின் ட்வீட்டைப் பகிர்ந்து கொண்ட பிரதமர், ட்வீட் செய்துள்ளார்; இந்த வரலாற்றுச் சிறப்புமிக்க நடவடிக்கை, லட்சக்கணக்கான மாணவர்களுக்கு அவர்களின் சொந்த மொழியில் மருத்துவம் படிக்கவும், நாட்டில் நல்ல மாற்றத்தை ஏற்படுத்தவும் உதவும். இது மாணவர்களுக்கு பல வாய்ப்புகளை திறக்கும் என்று அவர் குறிப்பிட்டுள்ளார்.
வேளாண் விஞ்ஞானிகள் தேர்வு வாரியத்தை  மாற்றியமைக்க மத்திய அமைச்சரவை ஒப்புதல்

வேளாண் விஞ்ஞானிகள் தேர்வு வாரியத்தை மாற்றியமைப்பதற்கான யோசனைகளுக்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. விளக்கம்: இந்த வாரியம் இனிமேல் தலைவர் மற்றும் 3 உறுப்பினர்களோடு செயல்படும். இந்த வாரியத்தின் தலைவர் மற்றும் உறுப்பினர்கள் பதவிக்காலம் 3 ஆண்டுகளுக்கோ அல்லது 65 வயது அடையும் வரையிலோ இருக்கும். இந்த அமைப்பு சுயேச்சையாக, பொறுப்புணர்வுடன் திறமையான வகையில் செயல்படுவதற்கு வசதியாக, இந்திய வேளாண் ஆராய்ச்சி சபையிலிருந்து தனியாகப் பிரிக்கப்பட்டு, வேளாண்மை மற்றும் விவசாயிகள் நல அமைச்சகத்தில் உள்ள வேளாண் ஆராய்ச்சி மற்றும் கல்வித்துறையின் கீழ் செயல்படும். இந்த வாரியத்திற்கான நிதிஒதுக்கீடும், இந்திய வேளாண் ஆராய்ச்சி சபையிலிருந்து பிரிக்கப்பட்டு, வேளாண் ஆராய்ச்சி மற்றும் கல்வி துறையுடன் இணைக்கப்படும். வேளாண் விஞ்ஞானிகள் தேர்வு வாரியம் நிர்வாக பணியாளர்களோடு சுயேச்சையான நிர்வாக கட்டுப்பாடுகளுடன் செயல்படும். விளைவு: வேளாண் விஞ்ஞானிகள் ஆராய்ச்சி பணி மற்றும் செயல்பாடுகளை, நான்கு உறுப்பினர்களைக் கொண்ட இந்த அமைப்பின் தலைவர் மற்றும் உறுப்பினர்கள் துரிதப்படுத்துவார்கள். வேளாண் விஞ்ஞானிகள் தேர்வினை துரிதப்படுத்துவதன் மூலம் வேளாண் சமுதாயத்திற்கு இந்த நடவடிக்கை மிகவும் பயனுள்ளதாக அமையும். இந்திய வேளாண் ஆராய்ச்சி சபையில் பல்வேறு விஞ்ஞானிகள் பதவிக்கு திறமை மற்றும் தகுதி வாய்ந்தவர்களை தேர்வு செய்வதை இது உறுதி செய்யும். பின்னணி: வேளாண் ஆராய்ச்சி மற்றும் கல்வித்துறை மற்றும் வேளாண் விஞ்ஞானிகள் கல்வி வாரியத்தில் உள்ள பல்வேறு விஞ்ஞானிகள் பதவிகளுக்கு ஆள்சேர்ப்பதற்கு தன்னிச்சையான தேர்வு அமைப்பை ஏற்படுத்துவதற்கு 1973 ஆம் ஆண்டு மத்திய அமைச்சரவை ஒப்புதல் அளித்தது. இந்த தேர்வு வாரியத்தின் பணிகள் கணிசமாக அதிகரித்ததை அடுத்து, 1986 ஆம் ஆண்டு இந்த வாரியத்தை மாற்றியமைக்க அப்போதைய மத்திய அமைச்சரவை ஒப்புதல் அளித்தது. இந்த முடிவின் மூலம் ஒருநபர் தேர்வு வாரியம் 3 உறுப்பினர்களைக் கொண்ட தேர்வு வாரியமாக மாற்றியமைக்கப்பட்டது. அதற்கு பின்னரும் இந்த தேர்வு வாரியத்தின் பணிச்சுமைகள் கணிசமாக அதிகரித்ததோடு, வேளாண் அறிவியல் துறையில் குறிப்பிடத்தக்க மாற்றங்கள் ஏற்பட்டதால், தேர்வு வாரியத்தை மேலும் விரிவுபடுத்தவும், வாரியத்தின் தலைவர் மற்றும் உறுப்பினர்களை தேர்வு செய்வதற்கான நிபுணத்துவத்தை விரிவுபடுத்தவும் அவசியம் ஏற்பட்டது.
சிங்கப்பூர் துணைப் பிரதமர் திரு தர்மன் சண்முகரத்தினம் பிரதமரைச் சந்தித்தார்.

சிங்கப்பூர் துணைப் பிரதமர் திரு தர்மன் சண்முகரத்தினம் பிரதமர் திரு நரேந்திர மோடியை இன்று சந்தித்தார். சிங்கப்பூர் முன்னாள் அதிபர் எஸ். ஆர். நாதன் மறைவுக்கு சிங்கப்பூர் மக்களுக்கு தனது ஆழ்ந்த இரங்கலைப் பிரதமர் தெரிவித்துக் கொண்டார். சிங்கப்பூர் தனது தலை சிறந்த மகன்களில் ஒருவரை இழந்துவிட்டதாகப் பிரதமர் குறிப்பிட்டார். பல்வேறு பலதரப்பு ஒத்துழைப்பு நடவடிக்கைகள், குறிப்பாக திறன்மேம்பாடு மற்றும் அதிநவீன நகரங்கள் துறைசார்ந்த நடவடிக்கைகள் நிலவரம் குறித்து பிரதமருக்கு திரு சண்முகரத்தினம் எடுத்துரைத்தார். 2015 நவம்பரில் சிங்கப்பூரில் தாம் மேற்கொண்ட பயணம் குறித்து பிரதமர் நினைவு கூர்ந்தார். அச்சமயம் இருதரப்பு உறவுகள் முக்கியத்துவம் வாய்ந்த கூட்டாளித்துவம் ஆக நிலை உயர்த்தப்பட்டது. வருங்காலத்தில் சிங்கப்பூர் பிரதமர் திரு லீ சீன் லூங் இந்தியாவுக்கு பயணமாக வருவதை ஆர்வத்துடன் எதிர்நோக்கி இருப்பதாகப் பிரதமர் கூறினார்.
ஜெர்மனியின் புதிய பிரதமராகத் தேர்ந்தெடுக்கப்பட்டுள்ள மேன்மை தங்கிய ஓலஃப் ஷோல்ஸுக்குப் பிரதமர் வாழ்த்து தெரிவித்துள்ளார்

ஜெர்மனியின் புதிய பிரதமராகத் தேர்ந்தெடுக்கப்பட்டுள்ள மேன்மை தங்கிய ஓலஃப் ஷோல்ஸுக்குப் பிரதமர் திரு.நரேந்திர மோடி வாழ்த்து தெரிவித்துள்ளார். “ஃபெடரல் ஜெர்மனியின் பிரதமராகத் தேர்ந்தெடுக்கப்பட்டுள்ள ஓலஃப் ஷோல்ஸ் @OlafScholz அவர்களுக்கு எனது மனமார்ந்த வாழ்த்துக்கள். இந்தியாவுக்கும் ஜெர்மனிக்கும் இடையிலான உத்திசார் உறவு மேலும் வலுவடைய உங்களுடன் நெருக்கமாகப் பணியாற்றுவதை எதிர்நோக்குகிறேன், ” என்று பிரதமர் தமது டுவிட்டர் செய்தியில் கூறியுள்ளார்.
இந்திய பங்குச்சந்தை வாரியத்துக்கும் ஐரோப்பிய பங்குகள் மற்றும் சந்தைகள் ஆணையத்திற்கும் இடையே புரிந்துணர்வு ஒப்பந்தம் கையெழுத்திடுவற்கு மத்திய அமைச்சரவை ஒப்புதல்.

இந்திய பங்குச்சந்தை வாரியத்துக்கும் ஐரோப்பிய பங்குகள் மற்றும் சந்தைகள் ஆணையத்திற்கும் இடையே பரஸ்பர ஒத்துழைப்பு தொடர்பாக புரிந்துணர்வு ஒப்பந்தம் கையெழுத்திடுவற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது. ஐரோப்பிய பங்குகள் மற்றும் சந்தைகள் ஆணையம் இந்தியாவில் அமைக்கப்பட்டுள்ள மத்திய எதிர் தரப்பினர் அமைப்பினை அங்கீகரித்து பரிவர்த்தனை சேவைகளை பரிவர்த்தனை உறுப்பினர்களுக்கு அல்லது ஐரோப்பிய யூனியனில் ஏற்படுத்தப்பட்ட வர்த்தக இடங்களுக்கு வழங்க முன்நிபந்தனையாக ஒத்துழைப்பு ஏற்பாடுகளை இந்த புரிந்துணர்வு ஒப்பந்தம் ஏற்படுத்தும். சம்பந்தப்பட்ட மத்திய எதிர் தரப்பினர் அமைப்புக்கு அங்கீகார நிபந்தனைகள் பொருந்துகின்றனவா என்பதை கண்காணிக்கும் வழிவகையையும் இந்த ஒப்பந்தம் ஐரோப்பிய பங்குகள் சந்தைகள் ஆணையத்திற்கு வழங்கும்.
மணிப்பூரில் உள்ள குறு,சிறு மற்றும் நடுத்தர தொழில் நிறுவனங்களில் 1 லட்சம் வேலைவாய்ப்புகள் உருவாக்கப்பட்டிருப்பதற்கு பிரதமர் பாராட்டு

மணிப்பூரில் உள்ள குறு,சிறு மற்றும் நடுத்தர தொழில் நிறுவனங்களில் 1 லட்சம் வேலைவாய்ப்புகள் உருவாக்கப்பட்டிருப்பதற்கு பிரதமர் திரு.நரேந்திர மோடி பாராட்டுத் தெரிவித்துள்ளார். மணிப்பூர் முதலமைச்சர் திரு.என்.பீரேன் சிங் வெளியிட்டுள்ள சுட்டுரைச் செய்திக்கு பதிலளித்துள்ள பிரதமர்; “வாழ்த்துகள் மணிப்பூர்! மாநிலத்தின் முன்னேற்றத்திற்காக, குறு, சிறு மற்றும் நடுத்தர தொழில் நிறுவனங்களின் வலிமையைப் பயன்படுத்திக் கொள்ளும் சிறந்த பணியை தொடர்ந்து பின்பற்றுங்கள்” என்று தெரிவித்துள்ளார்.
பிரதமர் மனதின் குரல் நிகழ்ச்சியில் ஓணம் பண்டிகை சர்வதேச விழாவாக மாறி வருவதாகத் தெரிவித்தார்

மாண்புமிகு பிரதமர் திரு. நரேந்திர மோடி, மனதின் குரல் நிகழ்ச்சியின் சமீபத்திய உரையில், ஓணம் பண்டிகை குறித்துப் பேசினார். அப்போது ” சிங்கம் (Chingam) மாதத்தில் இந்த பண்டிகை வரும் என தெரிவித்தார். இந்த காலகட்டத்தில், மக்கள் புதிதாக எதாவது ஒன்றை வாங்குகிறார்கள், வீடுகளை அலங்கரிக்கிறார்கள், பூக்கோலம் தயார் செய்து ஓணம்-சத்யாவைக் கொண்டாடுகின்றனர் என்றார். மேலும் பிரதம மந்திரி தனது உரையில், ஓணம் பண்டிகை தற்போது சர்வதேசத் திருவிழாவாக மாறி வருவதாகவும், தற்போது தொலைதூர வெளிநாடுகளையும் இந்தப் பண்டிகை சென்றடைந்துள்ளதாகவும் தெரிவித்தார். ஓணம் என்பது விவசாயத்துடன் இணைந்த ஒரு திருவிழா என்றும், கிராமப்புறப் பொருளாதாரத்திற்கு ஒரு புதிய தொடக்கத்தின் நேரம் இது என்றும் கூறினார். விவசாயிகளின் வலிமையிலிருந்து சமூகம் வாழ்வாதாரத்தைப் பெறுகிறது என்பதை அவர் சுட்டிக் காட்டினார். நமக்கு உணவு வழங்குபவரான புகழ்பெற்ற அன்னதாதாவிற்கு வேதங்களில் கூறப்பட்டுள்ள பாராட்டுக்களை நினைவு கூர்ந்த பிரதமர், கொரோனாவின் இந்தக் கடினமான காலங்களில் கூட, நமது விவசாயிகள் பயிர்களை விதைப்பதில் தங்கள் திறனை அதிகரித்து நிரூபித்துள்ளனர் என்றும் அவர்களின் விடாமுயற்சிக்கு வணக்கம் தெரிவிப்பதாகவும் கூறினார்.
தேர்வு குறித்த கலந்துரையாடல் நிகழ்வில் பங்கேற்கும் மாணவர்கள் தங்களது கருத்துக்களை பகிர்ந்து கொண்டது குறித்து பிரதமர் மகிழ்ச்சியை வெளிப்படுத்தியுள்ளார்

தேர்வு குறித்த கலந்துரையாடல் நிகழ்வு குறித்து ஒடிசாவின் தீன்கனல் பகுதியிலுள்ள ஜவஹர் நவோதயா வித்யாலயா பள்ளியைச் சேர்ந்த ஷிவாங்கி என்ற மாணவியின் கருத்தை வெளியிட்டிருந்த நவோதயா வித்யாலயா சமிதியின் ட்விட்டர் பதிவுக்கு பிரதமர் மோடி பதிலளித்துள்ளார். என்விஎஸ்ஸின் ட்விட்டர் பதிவுக்கு பதிலளித்து பிரதமர் வெளியிட்டுள்ள பதிவில்; "தேர்வின்போது ஏற்படும் மன அழுத்தத்தை சமாளிப்பதற்கான வழிகள் குறித்து மாணவர்களிடமிருந்து பல சுவாரஸ்யமான கருத்துகளைப் பெற்று வருகிறேன். இந்தியா முழுவதிலும் இருந்து, மாணவர்கள் இதுபோன்று ஆர்வத்துடன் பங்கேற்பதைக் கண்டு நான் மகிழ்ச்சியடைகிறேன்" எனக் குறிப்பிட்டுள்ளார்.
மாற்றுத் திறனாளிகள் துறையில் ஒத்துழைக்க இந்தியா ஆஸ்திரேலியா இடையேயான கையெழுத்தான புரிந்துணர்வு ஒப்பந்தத்திற்கு அமைச்சரவை ஒப்புதல்

இந்த ஆண்டு நவம்பர் 22ஆம் தேதியன்று, ஆஸ்திரேலியா சிட்னியில் கையெழுத்தான, மாற்றுத்திறனாளிகள் துறையில் ஒத்துழைப்பதற்கான இந்தியா ஆஸ்திரேலியா இடையேயான புரிந்துணர்வு ஒப்பந்தத்திற்கு, பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. கூட்டு முயற்சிகள் வாயிலாக, மாற்றுத்திறனாளிகள் துறையில் இருநாட்டு ஒத்துழைப்பை இந்த ஒப்பந்தம் ஊக்குவிக்கும். மேலும், இரண்டு நாடுகளிலும் உள்ள அறிவு சார்ந்த மற்றும் மூளைசார்ந்த ஊனத்தால் பாதிக்கப்பட்டுள்ளவர்களின் மறுவாழ்வுக்கான வசதிகளையும் மேம்படுத்தவும் இது வழிவகுக்கும். விகீ
நான்கு மாநிலங்களில் திறந்தவெளி மலக் கழிப்பு இல்லாத  இலக்குகள் குறித்து பிரதமர் ஆய்வு

உத்தர பிரதேசம், பீகார், ஒடிசா, ஜம்மு கஷ்மீர் ஆகிய 4 மாநிலங்களின் மாவட்ட ஆட்சித் தலைவர்களுடன் இன்று (13.3.2018) பிரதமர் திரு. நரேந்திர மோடி கலந்தாலோசனை நடத்தினார். இந்த மாநிலங்களில் திறந்தவெளி மலம் கழிப்பு இல்லாத நிலைக்கான இலக்குகளின் முன்னேற்றம் குறித்து அவர் ஆய்வு செய்தார். தூய்மை இந்தியா இயக்கம், சுகாதார இலக்குகள் ஆகியவற்றில் நடைபெற்றுள்ள பணிகள் சார்ந்த கருத்துக்களையும் அனுபவங்களையும் பகிர்ந்துகொள்ளுமாறு மாநிலங்களை அவர் கேட்டுக் கொண்டார். இந்த பணிகளை செய்து முடிப்பதற்கு மகாத்மா காந்தியடிகளின் 150-வது பிறந்த ஆண்டு விழாவை கொண்டாடவுள்ளோம் என்பதைவிட சிறந்த ஊக்குவிப்பு இல்லை என்று அவர் கூறினார். திட்டத்தின் முன்னேற்றத்தை கண்காணிக்க மாவட்ட நிலைகளில் குழுக்கள் அமைக்கப்படவேண்டும் என்று அவர் கேட்டுக்கொண்டார். இந்த இயக்கத்தை மக்கள் இயக்கமாக மாற்றுவதற்கு நடவடிக்கை எடுக்கவேண்டும் என்று அவர் கூறினார். மாணவர்களும், பள்ளிக் குழந்தைகளும் இந்த வகையில் மேலும்பெரிய அளவு விழிப்புணர்வை ஏற்படுத்த முக்கிய பங்காற்றமுடியும் என்று பிரதமர் கூறினார்.
திரு.லாடு கிஷோர் ஸ்வைன் மறைவுக்கு பிரதமர் இரங்கல்

திரு.லாடு கிஷோர் ஸ்வைன் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார். பிரதமர் “ஒடிசா மாநில அஸ்கா தொகுதியின் மக்களவை உறுப்பினர் திரு.லாடு கிஷோர் ஸ்வைன் மறைவு குறித்து மிகவும் துயரமடைந்தேன். அவர் சமுதாயத்திற்கு ஆற்றிய சிறந்த சேவைக்காக என்றென்றும் நினைவு கூறப்படுவார். கிராமப்புற மேம்பாட்டுக்காக அவர் ஆற்றிய பணி குறிப்பிடத்தக்கது. அவரது மகன் திரு.நச்சுகேட்டாவுடன் பேசி எனது இரங்கலை தெரிவித்தேன் என்று குறிப்பிட்டுள்ளார்.
குரு விதாஸ் ஜெயந்தி – பிரதமர் அஞ்சலி

குரு ரவிதாஸ் பிறந்த நாளை முன்னிட்டு பிரதமர் திரு. நரேந்திர மோடி அஞ்சலி செலுத்தினார். “குரு ரவிதாஸ் பிறந்தநாளில், நான் அவருக்கு அஞ்சலி செலுத்துகிறேன். சமூகத்தில் சமத்துவம் சகோதரத்துவம் கொண்டுவருவது குறித்த குரு ரவிதாஸின் போதனைகள் நமக்கு பெரிய முன்னுதாரணமாக அமைந்துள்ளது” என்று பிரதமர் கூறியுள்ளார்
வங்காளதேசத்தின் பிரதமர் திருமதி ஷேக் ஹசினாவிற்கு பிரதமர் மோடி தீபாவளி வாழ்த்து

வங்காளதேசத்தின் பிரதமர் திருமதி ஷேக் ஹசினாவுடன் பிரதமர் திரு. நரேந்திர மோடி தொலைபேசியில் உரையாடினார். அப்போது பிரதமர் மோடி திருமதி ஹசினாவிற்கு தீபாவளி வாழ்த்து தெரிவித்தார். மேலும், தீவிரவாதத்தை எதிர்த்து போராட உதவி வருவதற்காக திருமதி. ஹசினாவிற்கு பிரதமர் மோடி நன்றி தெரிவித்தார்.
ஒற்றுமை சிலைவரை ரயில்கள் இணைக்கப்பட்டுள்ளதால் சுற்றுலாப் பயணிகள் பயனடைவதுடன் வேலைவாய்ப்புகள் உருவாக்கப்படும்: பிரதமர்

நாட்டின் அனைத்து பகுதிகளிலிருந்தும் கெவாடியாவிற்கு ரயில்கள் இணைக்கப்பட்டிப்பதற்கு அனைவரும் பெருமை கொள்ள வேண்டும் என்று பிரதமர் திரு நரேந்திர மோடி தெரிவித்துள்ளார். நாட்டின் பல்வேறு பகுதிகளிலிருந்து குஜராத் மாநிலம் கெவாடியாவிற்கு 8 ரயில்களையும், குஜராத் மாநிலத்தில் ரயில்வே துறை சம்பந்தமான பல்வேறு திட்டங்களையும் காணோலி வாயிலாகத் தொடங்கி வைத்துப் பேசுகையில் அவர் இதனைத் தெரிவித்தார். கெவாடியா முதல் சென்னை, வாரணாசி, ரேவா, தாதர் மற்றும் தில்லி இடையேயான புதிய இணைப்புகள், கெவாடியா- பிரதாப் நகர் இடையே மின்மயமாக்கப்பட்ட ரயில் சேவைகள், தபோய்- சந்தோத் அகல ரயில் பாதை, சந்தோத்- கெவாடியா புதிய அகல ரயில் பாதை ஆகியவை கெவாடியாவின் வளர்ச்சி என்னும் புதிய அத்தியாயத்திற்கு வடிவம் கொடுக்கும் என்பதை பிரதமர் சுட்டிக்காட்டினார். இதன் மூலம் சுய வேலைவாய்ப்பும், வேலை வாய்ப்புகளும் உருவாக்கப்படுவதால் சுற்றுலாப் பயணிகளும், உள்ளூர் பழங்குடி மக்களும் பயனடைவார்கள். நர்மதை ஆற்றங்கரையில் உள்ள நம்பிக்கையூட்டும் பகுதிகளாகக் கருதப்படும் கர்னாலி, போய்சா, கருடேஷ்வர் ஆகியவையும் இணைக்கப்படும். ——
ஆளுமை, அறிவியல் மற்றும் தொழில்நுட்பம், எரிசக்தி மற்றும் சுற்றுச்சூழல் குறித்து பிரதமருக்கு மூன்று குழுக்களைச் சேர்ந்த செயலாளர்கள் செயல்விளக்க ஆலோசனை

பல்வேறு துறைகளின் ஆளுமையில் செய்ய வேண்டிய மாற்றங்கள் குறித்து பிரதமர் திரு.நரேந்திர மோடிக்கு இந்திய அரசின் மூன்று குழுக்களைச் சேர்ந்த செயலாளர்கள் செயல்விளக்க ஆலோசனைகளை வழங்கினர். குடிமக்களை மையமாகக் கொண்டு சேவைகளை வழங்குவது, டிஜிட்டலை புகுத்துதல், புத்தாக்கம், சட்டங்களை எளிதாக்குதல் போன்ற விவகாரங்களில் ஆளுமை குறித்து செயல் விளக்கம் அளிக்கப்பட்டது. அறிவியல் மற்றும் தொழில்நுட்பத் துறையில், வாய்ப்புகளை மேம்படுத்துவது, கற்றுக்கொள்வதற்கான வாய்ப்புகளை கிடைக்கச் செய்தல்; வேலைவாய்ப்புகள் மற்றும் புதிய தொழில்களை தொடங்குதல்; மற்றும் அறிவியல் செய்வதை எளிதாக்குதல் ஆகிய விவகாரங்களில் செயல் விளக்கம் செய்து காண்பிக்கப்பட்டது. எரிசக்தி மற்றும் சுற்றுச்சூழல் குறித்த செயல் விளக்கத்தில், பல்வேறுபட்ட எரிசக்தி ஆதாரங்கள் மற்றும் எரிசக்தி சேமிப்பு தொடர்பான பரிந்துரைகள் இடம்பெற்றன. இந்த நிகழ்ச்சியில் மத்திய அமைச்சர்கள், நித்தி ஆயோக் அமைப்பைச் சேர்ந்த அதிகாரிகள் ஆகியோரும் கலந்துகொண்டனர். திட்டமிடப்பட்ட 9 வகையான செயல்முறை விளக்கங்களில், தற்போதைய கூட்டத்தில், 4 விளக்கங்களில் பல்வேறு ஆளுமை தொடர்பான விவகாரங்கள் இடம்பெற்றன.
அகமதாபாதில் நடைபெற்ற கண்கவர் காட்சி ட்ரோன் நிகழ்ச்சியின் படங்களை பிரதமர் பகிர்ந்துள்ளார்

குஜராத்தின் அகமதாபாதில் நடைபெற்ற கண்கவர் காட்சி ட்ரோன் நிகழ்ச்சியின் படங்களை பிரதமர் திரு.நரேந்திர மோடி பகிர்ந்துள்ளார். தேசிய விளையாட்டுகளின் தொடக்க விழாவிற்கு இந்த நகரம் தயாராகி வருகிறது. பிரதமர் ட்விட்டரில் கூறியிருப்பதாவது: “தேசிய விளையாட்டுகளின் தொடக்க விழாவிற்கு அகமதாபாத் நகரம் தயாராகி வரும் நிலையில், அங்கு கண்கவர் காட்சி ட்ரோன் நிகழ்ச்சி நடைபெற்றது”
கேதார்நாத்தில் நடைபெறும் வளர்ச்சிப் பணி: 
பிரதமர் ஆய்வு

கேதார்நாத் புண்ணியதலத்தில் நடைபெற்று வரும் வளர்ச்சிப் பணியையும், சீரமைப்புப் பணிகளையும் பிரதமர் திரு.நரேந்திர மோடி இன்று ஆய்வு செய்தார். கேதார்நாத் கோயில், ஜகத்குரு ஆதிசங்கராச்சாரியார் சமாதி தலம் ஆகியவற்றை மேம்படுத்துவது மற்றும் தூய்மையாகப் பராமரிப்பது தொடர்பான ஆலோசனை மேற்கொள்ளப்பட்டது. கவுரிகுந்த் – கேதார்நாத் பாதையில் பயணம் செய்யும் சுற்றுலாப் பயணிகளுக்குத் தேவையான வசதிகளை உறுதிப்படுத்துவது, புனித யாத்திரையின் வரலாற்று மற்றும் பண்பாட்டு முக்கியத்துவத்தை தொழில்நுட்பம் வாயிலாக முன்னிலைப்படுத்துவது ஆகியவை தொடர்பாகவும் ஆலோசிக்கப்பட்டது.
மத்தியப் பிரதேசம் உஜ்ஜயினியில் உள்ள ஸ்ரீ மஹாகல்  லோக்கில் மஹாகல் லோக் திட்டத்தின் முதல் கட்டத்தை பிரதமர் நாட்டுக்கு அர்ப்பணித்தார்

மத்தியப் பிரதேசத்தின் உஜ்ஜைனியில் உள்ள ஸ்ரீ மஹாகல் லோக்கில் மஹாகல் லோக் திட்டத்தின் முதல் கட்டத்தை பிரதமர் திரு நரேந்திர மோடி இன்று நாட்டுக்கு அர்ப்பணித்தார். மஹாகல் கோயிலின் பாரம்பரிய உடையில் பிரதமர் வந்தார். அவர் நந்தி துவாரிலிருந்து மஹாகால் லோக்கிற்கு சென்றார். அவர் உள் கருவறையில் பூஜை மற்றும் ஆரத்தி செய்தார். மந்திரங்கள் முழங்கியபடி பிரதமர் சிறிது நேரம் தியானத்தில் அமர்ந்தார். இந்த முக்கியமான நிகழ்வின் ஆன்மீக விழாவைத் தொடர்ந்து, புனித நந்தியின் சிலைக்கு அருகில் அமர்ந்து, திரு மோடியும் பிரார்த்தனை செய்தார். ஸ்ரீ மஹாகல் லோக்கின் திட்டத்தை நாட்டுக்கு அர்ப்பணிக்கும் வகையில் அதற்கான பலகையை பிரதமர் திறந்து வைத்தார். கோவில் துறவிகளை சந்தித்த பிரதமர், அவர்களுடன் சிறிது நேரம் உரையாடினார். பின்னர் மஹாகல் லோக் கோயில் வளாகத்திற்குச் சென்ற பிரதமர், நடைபயணம் மேற்கொண்டு சப்திரிஷி மண்டல், மண்டபம், திரிபுராசுர வத் மற்றும் நவ்கர் ஆகியவற்றைப் பார்வையிட்டார். சிவபுராணத்தில் உள்ள சிருஷ்டிச் செயல், விநாயகரின் பிறப்பு, சதி மற்றும் தக்ஷனின் கதை போன்றவற்றை அடிப்படையாகக் கொண்ட சுவரோவியங்களையும் பிரதமர் நேரில் பார்வையிட்டார். பின்னர் திரு மோடி கலாச்சார நிகழ்ச்சி ஒன்றை கண்டுகளித்தார், மானசரோவரில் மல்காம்ப் நிகழ்ச்சியைக் கண்டார். இதைத் தொடர்ந்து பாரத மாதா கோயிலில் தரிசனம் செய்யப்பட்டது. பிரதமருடன் மத்தியப் பிரதேச ஆளுநர் திரு மங்குபாய் படேல், மத்தியப் பிரதேச முதலமைச்சர் திரு சிவராஜ் சிங் சவுகான் மற்றும் மத்திய அமைச்சர் திரு ஜோதிர் ஆதித்ய சிந்தியா ஆகியோர் உடனிருந்தனர்.
சோம்நாத்தில் பல்வேறு திட்டங்களை ஆகஸ்ட் 20 அன்று பிரதமர் திறந்து வைத்து அடிக்கல் நாட்டுகிறார்

குஜராத்தில் உள்ள சோம்நாத்தில் பல்வேறு திட்டங்களை ஆகஸ்ட் 20 அன்று காலை 11 மணிக்கு காணொலி மூலம் பிரதமர் திரு நரேந்திர மோடி திறந்து வைத்து அடிக்கல் நாட்டுகிறார். சோம்நாத் நடை பாதை, சோம்நாத் கண்காட்சி மையம் மற்றும் புனரமைக்கப்பட்ட பழைய (ஜுனா) சோம்நாத் கோயில் வளாகம் ஆகியவற்றை பிரதமர் திறந்து வைக்கவுள்ளார். ஸ்ரீ சிவ பார்வதி கோயிலுக்கு பிரதமர் அடிக்கல் நாட்டவுள்ளார். ஆன்மிக மற்றும் பாரம்பரிய தலங்களுக்கு புத்தாக்கம் அளிப்பதற்கான பிரசாத் திட்டத்தின் கீழ் ரூ 47 கோடி மொத்த மதிப்பீட்டில் சோம்நாத் நடைபாதை அமைக்கப்பட்டுள்ளது. சுற்றுலா வசதி மைய வளாகத்தில் உருவாக்கப்பட்டுள்ள சோம்நாத் கண்காட்சி மையம், பழைய சோம்நாத் கோயிலின் பாகங்களையும், பழைய சோம்நாத்தின் நாகர் முறையிலான கோயில் கட்டிடக்கலை சிற்பங்களையும் கொண்டுள்ளது. ரூ 3.5 கோடி மொத்த மதிப்பீட்டில் ஸ்ரீ சோம்நாத் அறக்கட்டளையால் பழைய (ஜுனா) சோம்நாத் கோயில் வளாகம் புனரமைக்கப்பட்டுள்ளது. கோயில் சிதிலமடைந்ததை கண்ட இந்தோர் அரசி அஹில்யாபாய் இந்த கோயிலை கட்டியதால் அஹில்யாபாய் கோயில் என்றும் இது அழைக்கப்படுகிறது. பக்தர்களின் பாதுகாப்பை கருத்தில் கொண்டு அதிக இடவசதியுடன் மொத்த பழைய கோயில் வளாகமும் புனரமைக்கப்பட்டுள்ளது. ரூ 30 கோடி மதிப்பீட்டில் ஸ்ரீ சிவ பார்வதி கோயில் கட்டப்படவுள்ளது. சோம்புரா சலத்ஸ் முறையில் கட்டப்படவுள்ள கோயில் கட்டிடம், கருவறை கட்டமைப்பு மற்றும் நிரித்ய மண்டபம் ஆகியவை இதில் அடங்கும். மத்திய உள்துறை அமைச்சர், மத்திய சுற்றுலா அமைச்சர், குஜராத் முதல்வர் மற்றும் துணை முதல்வர் ஆகியோர் நிகழ்ச்சியில் கலந்துகொள்ளவுள்ளனர். —–
வசந்த பஞ்சமி மற்றும் சரஸ்வதி பூஜையை முன்னிட்டு நாட்டு மக்களுக்கு பிரதமர் வாழ்த்து

வசந்த பஞ்சமி மற்றும் சரஸ்வதி பூஜையை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்துத் தெரிவித்துள்ளார். இதுகுறித்து பிரதமர் வெளியிட்டுள்ள டுவிட்டர் பதிவில், “மகிழ்ச்சி & புதுப்பித்தல் திருவிழாவான வசந்த பஞ்சமியை முன்னிட்டு, எனது நல்வாழ்த்துகளைத் தெரிவித்துக் கொள்கிறேன்” என்று தெரிவித்துள்ளார். “ஞானத்தின் புனித அன்னையாக கருதப்படும் சரஸ்வதி தேவி, நம் அனைவருக்கும் அறிவு ஒளி மற்றும் ஞானத்தை கொடுக்கட்டும் என்று நான் பிரார்த்திக்கிறேன்” என்றும் அவர் குறிப்பிட்டுள்ளார்.
நாகாலாந்து மக்களுக்கு மாநில அமைப்பு தினத்தில் பிரதமர் வாழ்த்து தெரிவித்துள்ளார்

நாகாலாந்து மக்களுக்கு மாநில அமைப்பு தினத்தில் பிரதமர் திரு. நரேந்திர மோடி வாழ்த்து தெரிவித்துள்ளார். “நாகாலாந்து மக்களுக்கு மாநில அமைப்பு தின வாழ்த்துக்கள். வளர்ச்சியில் நாகாலாந்து புதிய உச்சங்களைத் தொடுவதற்கும், மாநில மக்களின் விருப்பங்கள் நிறைவேறுவதற்கும் நான் பிரார்த்திக்கிறேன்” என்று பிரதமர் தெரிவித்துள்ளார்.
பிரதமர் மத்திய பிரதேச முதலமைச்சரை சந்தித்தார்

பிரதமர் திரு நரேந்திர மோடி மத்திய பிரதேச முதலமைச்சர் திரு சிவராஜ் சிங் சௌகானை சந்தித்து பேசினார். அப்போது மத்திய பிரதேச அரசின் நல்ல நிர்வாக முன்னெடுப்புகள் மற்றும் மாற்றத்திற்கான திட்டங்கள் மூலம் மக்கள் வாழ்வாதாரத்தில் ஏற்படுத்தியுள்ள நேர்மறையான மாற்றங்கள் ஆகியவை குறித்து விவாதித்தார். இது குறித்து பிரதமர் வெளியிட்டுள்ள டுவிட்டர் பதிவில் ; மத்திய பிரதேச முதலமைச்சர் திரு சிவராஜ் சிங் சௌகானை தாம் சந்தித்து பேசியதாக கூறியுள்ளார். அப்போது மத்திய பிரதேச அரசின் நல்ல நிர்வாக முன்னெடுப்புகள் மற்றும் மாற்றத்திற்கான திட்டங்கள் மூலம் மக்கள் வாழ்வாதாரத்தில் ஏற்படுத்தியுள்ள நேர்மறையான மாற்றங்கள் ஆகியவை குறித்து தாம் விவாதித்ததாக குறிப்பிட்டுள்ளார்.